SC บวก 4% รับกำไรปี 65 “ออลไทม์ไฮ” 2.5 พันล้าน โบรกชูเป้า 4.90 บ.
SC วิ่ง 4% หลังโชว์กำไรไตรมาส 4/65 แตะ 935 ลบ. ดันปี 65 “ออลไทม์ไฮ” ทะลุ 2.52 พันล้าน โบรกแนะนำราคาเป้าหมาย 4.90 บ.
SC วิ่ง 4% หลังโชว์กำไรไตรมาส 4/65 แตะ 935 ลบ. ดันปี 65 “ออลไทม์ไฮ” ทะลุ 2.52 พันล้าน โบรกแนะนำราคาเป้าหมาย 4.90 บ.
17 ก.พ. 2566

ผู้สื่อข่าวรายงานว่า วันนี้ (17 ก.พ.66) ราคาหุ้น บริษัท เอสซี แอสเสท คอร์ปอเรชั่น จำกัด (มหาชน) หรือ SC ณ เวลา 16:20 น. อยู่ที่ระดับ 4.58 บาท บวก 0.16 บาท หรือ 3.62% สูงสุดที่ระดับ 4.62 บาท ต่ำสุดที่ระดับ 4.40 บาท ด้วยมูลค่าการซื้อขาย 183.04 ล้านบาท

บล.ดีบีเอส วิคเคอร์ส (ประเทศไทย) ระบุในบทวิเคราะห์ว่า กำไรปี 65 ออกมาเป็น 2,522 ล้านบาท เป็นสถิติสูงสุดใหม่ สอดคล้องกับที่คาดไว้ก่อนหน้า และเติบโตสูง 24% จากงวดเดียวกันของปีก่อน แนะนำ “ซื้อ” ราคาเป้าหมาย 4.90 บาท
ขณะเดียวกัน บล.เมย์แบงก์ (ประเทศไทย) ระบุในบทวิเคราะห์ว่า SC รายงานกำไรไตรมาส 4/65 ที่ 935 ล้านบาท เติบโต 43% จากไตรมาสก่อน และเติบโต 72% จากงวดเดียวกันของปีก่อน ซึ่งดีกว่าตลาดคาด และทำจุดสูงสุดใหม่ รับแรงหนุนจากการเติบโตโครงการแนวราบที่อยู่ในระดับสูง และคาดปี 66 ยังเดินหน้าต่อเนื่องผสาน Valuation ที่เทรด PE เพียง 6.7 เท่า และจ่ายปันผลสูง แนะนำราคาเป้าหมาย 4.80 บาท